Diari Oficial de la Generalitat Valenciana


Sumari del DOGV 7867, del 07-09-2016 (2016/6855)

ACORD de 2 de setembre de 2016, del Consell, pel qual s'autoritza l'aprovació de l'expedient de rescabalament i la imputació a càrrec del pressupost de la Generalitat de 2016 de les obligacions contretes a favor de l'empresa Bull España, SA.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7867

Data del DOGV
:   07-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6855


Data del document
:   02-09-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 2 de setembre de 2016, del Consell, pel qual s'autoritza l'aprovació de l'expedient de rescabalament i la imputació a càrrec del pressupost de la Generalitat de 2016 de les obligacions contretes a favor de l'empresa Bull España, SA. [2016/6855]  
La Conselleria d'Hisenda i Model Econòmic ha tramitat l'expedient de rescabalament que consta en l'annex, a favor de l'empresa Bull España, SA (CIF-Z01906467) per la prestació del servei per a la gestió de TI (tecnologies de la informació) de centres dependents de la Conselleria de Benestar Social (expedient CNMY11/12-12/34), durant el període que comprèn des de l'1 d'agost de 2015 al 15 de maig de 2016, per un import total de 210.141,34 euros, IVA inclòs, per obligacions de pagament contretes en els exercicis 2015 i 2016. Aquest expedient porta causa de la necessitat d'atendre el compliment de les obligacions econòmiques de la Generalitat en haver rebut satisfactòriament el servei prestat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria.  
  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat requereix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la llei esmentada.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb l'informe favorable de la Intervenció General de la Generalitat i a proposta del conseller d'Hisenda i Model Econòmic, en la reunió del 2 de setembre de 2016,  
  
  
ACORDA  
  
Primer  
Autoritzar l'aprovació de l'expedient de rescabalament que es detalla en l'annex, a favor de l'empresa Bull España, SA (CIF-I65928280), per la prestació del servei per a la gestió de TI (tecnologies de la informació) de centres dependents de la Conselleria de Benestar Social (expedient CNMY11/12-12/34), al llarg del període que comprèn des de l'1 d'agost de 2015 al 15 de maig de 2016, per un import total de 210.141,34 euros (dos-cents deu mil cent quaranta-un euros amb trenta-quatre cèntims), IVA inclòs.  
  
Segon  
Autoritzar la imputació al pressupost corrent de les obligacions contretes, al llarg dels exercicis 2015 i 2016.  
  
València, 2 de setembre de 2016  
  
La consellera secretària,  
MÓNICA OLTRA JARQUE  
  
ANNEX  
  
CONCEPTE IMPORT  
Rescabalament a favor de l'empresa Bull España, SA (CIF-P34746907), per la prestació del servei per a la gestió de TI (tecnologies de la informació) de centres dependents de la Conselleria de Benestar Social (expedient CNMY11/12-12/34), al llarg del període que comprén des de l'1 d'agost de 2015 al 15 de maig de 0518 969.233,34 -